runetrust/blame-folketinget-dk huggingface dataset:
Mikkel Bjørn (DF), 2024-05-30:
Lad os sige, at vi nu pludselig på et tidspunkt står i en situation, hvor der er borgerligt flertal og en borgerlig regering, som, måske med opbakning fra SF og Enhedslisten og andre partier, rent faktisk kan sikre den beskæftigelse, som Socialdemokratiet efterspørger, og kan finde de penge, som forsvaret har brug for; måske er det ovenikøbet en situation, hvor der slet ikke er brug for så mange beskæftigede, som der er i øjeblikket, og hvor der måske kan findes penge til forsvaret ad andre veje.
Søren Gade (V), 2008-03-26:
Ud over Kulturarvsstyrelsen, som jo har ansvaret for sådan en fredet bygning, så har Rigsarkivet, altså statens heraldiske konsulent, også været inde over den her sag, og jeg har fået oplyst, at Rigsarkivets opgave er at sikre, at skjoldet med Hendes Majestæts monogram samt kronen er udarbejdet efter de retningslinjer, der findes for heraldiske principper, og i august 2005 meddelte Rigsarkivet, at monogram og krone var udført korrekt.
Jeppe Kofod (S), 2019-10-09:
Jeg tror faktisk, at langt de fleste danskere er enige i, at vi har brug for internationale spilleregler, der sikrer, at store lande ikke bare kan tryne de små lande; at menneskerettighederne respekteres; at store virksomheder betaler deres skat og opfylder høje krav til f.eks. miljøbeskyttelse, fødevaresikkerhed, arbejdstagerrettigheder; at vi har brug for et internationalt samarbejde, der fremmer fælles ambitiøse klimamål; og at vi samarbejder om at løse flygtninge- og migrationskrisen.
Pernille Vermund (NB), 2021-06-24:
Og det er simpelt hen ikke rimeligt – det er det, jeg siger i min ordførertale – at vi lader os paralysere af konventioner, som betyder, at uanset hvor man placerer det her udrejsecenter, vil der være danskere, som skal chikaneres, leve i utryghed og forskanse sig i deres eget lokalområde.
Karina Adsbøl (DF), 2018-05-04:
Det er, kan man sige, også frustrationen, man har som ordfører, når man gerne vil have noget igennem, at man somme tider godt kan godt føle, at der fra en regering – det gælder ikke bare den her regering, men det kunne også være en anden regering, det har vi jo tidligere set – kommer sådan et eller andet svar, som siger, at uh, det koster så og så mange penge, eller det kan vi ikke lave beregninger på, eller det kan vi ikke finansiere.
Orla Hav (S), 2015-04-28:
Og vi skal respektere, at udviklingshæmmede jo også bliver voksne og kan foretage egne valg, men det skal selvfølgelig hvile på ligeværdighed, og det er det, fru Karina Adsbøl igen går ind og får sat et lille spørgsmålstegn ved og dermed siger, at der nok er noget snask at hente, og det synes vi ikke om.
Hans Kristian Skibby (DF), 2014-06-04:
Hvis man går tilbage i det historiske her i Folketinget, vil man se – det har jeg i hvert fald noteret mig – at der den 2. februar 2010 var et beslutningsforslag oppe her i Folketinget fremsat af Socialdemokraterne, som var i opposition dengang, og det var hr. Jeppe Kofod, der var på ordfører på vegne af Socialdemokraterne.
Yildiz Akdogan (S), 2009-04-02:
Jeg vil så sige, at et eller anden sted virker det lidt hyklerisk, at Dansk Folkeparti på den ene side gerne vil have, at der skal være øget kontrol, men at Dansk Folkeparti på den anden side har støttet - og det vil jeg gerne lige understrege - at der sker en reduktion af personalet i SKAT fra 8.500 til 7.000, det er målet op til 2013.
Helge Sander (V), 2009-12-10:
Lige akkurat med hensyn til det med tilliden til universiteterne vil jeg sige, at det er det, der er afgørende for, at vi siger, at det ikke kan være rigtigt, at vi skal komme og pålægge universiteterne nogle ting, som klart fremgår af universitetsloven er inden for universiteternes egen beslutningsret.
Aage Frandsen (SF), 2000-04-11:
Den type lovforslag har sådan umiddelbart karakter af nogle tekniske ændringer, men der er jo selvfølgelig også et indhold i det, og som skatteministeren udtrykker i fremsættelsestalen: »For ikke at stille skattemæssige hindringer i vejen for forretningsmæssigt begrundede omstruktureringer i erhvervslivet foreslås det, at spaltninger skal kunne gennemføres efter fusionsskattelovens regler, uden at det indebærer genbeskatning af underskud i de udenlandske selskaber, der overdrages til det modtagende selskab.«
Per Clausen (EL), 2010-11-18:
Det skulle jo gerne være sådan, at når man på et tidspunkt skal til at have en euroafstemning, kan man sige: Jamen hold nu op, vi har jo ikke nogen selvstændighed ved ikke at være med i euroen, som vi kan tabe, den har vi tabt for længst, så hold nu op med det pjat.
Anders Samuelsen (LA), 2008-11-13:
Hvis man f.eks. forestiller sig den situation, at Kulturministeriet ikke kan finde de penge på deres budgetter - det ville i øvrigt også være urimeligt, hvis de fandt dem på deres budgetter, for pengene ville så blive taget fra nogle andre, som har fået stillet i udsigt at modtage midlerne - og bliver nødt til at gå til Finansudvalget og bede om pengene, så kan man jo forestille sig, at det bliver et klart nej, for der sidder Dansk Folkeparti jo også på de afgørende stemmer, og resten af Folketinget er tilsyneladende imod det her forslag.
Jørgen Arbo-Bæhr (EL), 2007-10-04:
Kunne man ikke i det mindste fra Venstre komme med bare et lille bud, for nu har hr. Troels Lund Poulsen jo gang på gang gentaget de her 50 mio. kr., der snart bliver til 100, og oprindelig var det faktisk kun 37, hvis vi skal forholde os lidt til virkeligheden?
Christian Friis Bach (RV), 2023-04-27:
Det kan være, at de har et familiemedlem, som har skrevet opslag på sociale medier imod Assadregimet, og det kan også bare være den usikkerhed, de ved der eksisterer, for i de rapporter, der er lavet omkring sikkerhedssituationen i Syrien, er der historier om syriske flygtninge, som tager hjem.
Sophie Løhde (V), 2009-05-27:
Der skal reformer til, hører vi i dag fra De Radikales leder, og hvis jeg skulle fortsætte med at citere fru Margrethe Vestager, fremgår det af den artikel fra Politiken, som der jo også er blevet citeret fra flere gange i dag, at lederen udtaler, at hele grundlaget for en ny regering skal være gennemsyret af ønsket om reformer, ellers kan velfærdssamfundet ikke opretholdes, og en ny regering kan ikke holde de løfter, som oppositionen selv stiller vælgerne i udsigt frem til et valg.
Mette Frederiksen (S), 2012-03-02:
Jeg er helt med på, at Enhedslisten i mange henseender er en meget, meget fin repræsentant for mennesker, der er ramt af arbejdsløshed, og det er vel en af grundene til, at Enhedslisten og regeringen har et godt samarbejde, altså fordi vi ønsker at fremme arbejdsløses vilkår og et ordentligt arbejdsmarked og en god arbejdsmarkedspolitik i det hele taget.
Karsten Lauritzen (V), 2012-05-03:
Forslagsstillerne ønsker med dette forslag at forbedre mulighederne for, at dømte udlændinge kan blive overført til deres hjemland til afsoning, og som ministeren har redegjort for, findes muligheden allerede i EU-lovgivningen i rammeafgørelsen af 27. november 2008 om anvendelse af princippet om gensidig anerkendelse af domme i straffesager.
Jan Petersen (S), 2003-01-31:
Men derudover er dets virkning sådan, at vi under alle omstændigheder vil bekæmpe det, og vi tror i øvrigt, at når der kommer fokus på det, der er konsekvensen, nemlig at det kan undergrave lønningerne, specielt på svage områder, har Venstre og regeringen en dårlig sag, for man er faktisk ikke i overensstemmelse med befolkningen.
Knud Erik Hansen (SF), 1999-11-25:
omkring Østslavonien, at der jo skulle et ganske gevaldigt pres til, før vi fik åbnet op for at få en dialog og for at få nogle nye oplysninger ind omkring disse beslutninger, som systemet havde taget. Så det, der er brug for, er faktisk nogle mekanismer, så man kan sikre sig, at man får åbnet dér, hvor systemet har taget nogle beslutninger, og hvor det ser ud til, at der er nogle gevaldige problemer.
Ellen Trane Nørby (V), 2014-02-19:
Jeg ved godt, at forsvarsministeren ikke har været involveret i hele den her proces, og derfor er det måske også lettere for forsvarsministeren ikke at stå ved de løfter, som den tidligere forsvarsminister gav, bl.a. da den tidligere forsvarsminister talte i forbindelse med mindehøjtideligheden den 18. april sidste år i Sønderborg, og hvor den tidligere forsvarsminister udsendte en pressemeddelelse med ordlyden i overskriften: »Vi lader ikke Sønderborg i stikken«.
Nick Hækkerup (S), 2014-02-26:
Det, der opfylder regeringsgrundlaget, de konkrete initiativer – jeg nævnte jo nogle af dem, nemlig lovinitiativer, handlingsplaner, implementering af forebyggelsesmål, synlighedsreformen, som vi skal langt videre med, afbureaukratisering osv. – er alle sammen initiativer, som er med til at sikre, at vores sundhedsvæsen kontinuerligt bevæger sig den rigtige vej, nemlig mod et sundhedsvæsen, hvor der er fri og lige adgang for alle.
Mette Hjermind Dencker (DF), 2022-05-12:
Vi har rigtig, rigtig mange mærker: Vi har Ø-mærket, vi har Nøglehulsmærket, vi har Fuldkornsmærket, vi har Bedre Dyrevelfærd, vi har NaturSkånsom, vi har Fair Trade, vi har MSC-mærket, vi har Anbefalet af Dyrenes Beskyttelse-mærket, og vi har en masse andre mærker.
Mai Villadsen (EL), 2022-05-23:
Nej, jeg synes, at der skal være flere byrder på den del af erhvervslivet, som står for en CO 2 -udledning og ikke reducerer den – det er det, der skal være målet med en CO 2 -afgift – hvorimod dem, som faktisk reducerer deres CO 2 -udledning, skal have provenuet ind igen og gerne mere til.
Per Clausen (EL), 2014-06-02:
Det er jo ikke sådan, at man kan tage springet fra fossile brændstoffer til vedvarende energi-kilder i løbet af 5-10 år, fra 2040 til 2050, og det er jo ikke sådan, at vi kan lukke CO2 ud i atmosfæren, uden at det får nogen som helst negative konsekvenser, bare vi inden 2050 holder op med det.
Hanne Agersnap (SF), 2010-05-28:
Hvorvidt det var en fortalelse eller en forhørelse, kan vi jo høre på båndet siden hen, men det er jo i hvert fald sådan, at regeringen har følt, at man var nødt til at læne sig op ad Dansk Folkeparti, for man har jo i forbindelse med sin genopretningsplan lagt nogle ultimative krav på bordet, før man ville forhandle med oppositionspartierne.
Ellen Trane Nørby (V), 2008-12-11:
Vi vil selvfølgelig kigge på evalueringsresultaterne, men jeg kan allerede nu sige, at jeg mener, vi har behov for mere saglig og faglig viden på området, og vi har også behov for, at der er bedre tilbud i de exitstrategier, sådan at kvinderne og mændene får en fremadrettet handlingsplan.
Anders Fogh Rasmussen (V), 2002-05-22:
Jeg har beskrevet tallene for væksten fra 2001 til 2002, så hvis der er kommuner eller amter, som er i gang med sparerunder, og det tør jeg ikke udelukke at der er - og det ved vi godt, at der er - så har det ikke noget at gøre med, at der foretages nedskæringer.
Niels Helveg Petersen (RV), 2008-02-01:
Jeg kan godt forstå, at Østersørådet måske ikke helt spiller den rolle, som det gjorde i 1990'erne, og det er der mange grunde til, bl.a. de baltiske landes medlemskab nu af både EU og NATO, men alligevel er det jo fortsat et redskab, som vi skal benytte og prøve på at få det bedst mulige ud af.
Lars Løkke Rasmussen (V), 2010-11-10:
Til den her stribe af ting, der så blev beklaget, kunne man jo så også beklage, at Liberal Alliance valgte at stå udenfor og dermed altså gik glip af muligheden for at bruge de tre mandater, der ligger ud over det, der skal til, for at vi har et flertal til at få sat nogle fingeraftryk.
Henriette Kjær (KF), 2010-10-14:
Så det synes jeg kunne være interessant, men det må vi diskutere videre i vores forligskreds, ikke med det her projekt, for der er løbet kørt, det kommer til at køre som et helt almindeligt offentligt anlægsprojekt, men vi skal jo forhåbentlig bygge flere veje i fremtiden, og der kunne det være interessant at tage med.
Marianne Jelved (RV), 2017-03-24:
Jeg er lidt fristet af det, men jeg vil godt prøve en anden vej først, inden jeg så kryber til korset i forhold til at være med til at gennemføre folkeafstemninger om det, og det er at prøve at rejse den debat om, hvordan man inddrager borgerne i det daglige arbejde i en kommune, især når borgerne selv føler, at de bliver så stærkt berørt af den beslutning, som kommunalbestyrelsen føler at det er nødvendigt for dem at træffe. Så inddragelse af borgerne, ja.
Kristian Thulesen Dahl (DF), 2010-12-15:
Så et lille reklameindslag her for, at der faktisk er rigtig mange gode initiativer i den finanslovaftale, som måske ikke kommer så meget frem i en debat som den, vi har i dag, hvor det mere er modsætningerne, der skal sættes op over for hinanden, men som ikke desto mindre er ting, der gør livet lidt bedre for rigtig mange danskere.
Peter Skaarup (DF), 1999-05-12:
Jeg kan vist ikke få ministeren til at komme nærmere nogle stramninger, men det, som jeg stadig væk savner et svar på, er: Når det ikke kan ske på baggrund af de tal, der indtil nu er kommet fra Danmarks Statistik, for udviklingen i strafudmålingen, hvornår forventer regeringen så at kunne evaluere voldspakken, hvad angår det her?
Rasmus Jarlov (KF), 2023-12-13:
Det, vi synes er problemet i den offentlige sektor, er først og fremmest, at bureaukratiet vokser og vokser, og det tror jeg faktisk også at Enhedslisten, i hvert fald principielt, er enig med os i, altså at det ikke er sådan, at vi får nok for pengene i den offentlige sektor.
Lene Espersen (KF), 2002-04-17:
Både hr. Bjarne Laustsens parti og Det Radikale Venstre, ja, sådan set alle partier i Folketingssalen, vel med undtagelse af Kristeligt Folkeparti, som havde rejst forespørgslen, havde sådan set den holdning, at der ikke var behov for at tilføre øgede ressourcer, og at den politiaftale, man har lavet, kan overholdes inden for de gældende bevillinger.
Jesper Petersen (SF), 2009-05-26:
Tiden, der er gået siden førstebehandlingen med alle de mange svar, udvalgsbehandlinger og de mange lovforslag i skattereformen, har desværre ikke ændret på det billede, at i modsætning til, hvad der blev lovet, og hvad befolkningen fik stillet i udsigt - godt nok først efter sidste valg, for før valget kunne man jo ikke sige noget om, at der kom en skattekommission - er løfterne om at lave en socialt afbalanceret reform ikke opfyldt.
Bent Bøgsted (DF), 2004-11-23:
Jeg ved, at der er mange virksomheder, der gerne vil have mesterlæren genindført, men det kan jo ikke lade sig gøre nu og her, også lige så meget, fordi – så vidt jeg er orienteret – fagforeningerne jo har stillet sig lidt på bagbenene med hensyn til, at det kan gå ud over de tekniske skoler.
Steen Gade (SF), 2015-02-05:
Det, jeg har lyst til at lægge vægt på her, er, at når man laver et system om – et system, som har været ganske reguleret og ganske detaljeret og også har stor betydning, i forhold til at vi har sikkerhed og at der har været styr på det her område – er det jo lidt vigtigt, hvordan vi får det lavet, når vi går over og laver et mere internationalt orienteret system og et mere forenklet system.
Pernille Rosenkrantz-Theil (EL), 1999-05-27:
Det betyder ikke, at folk skal opfordres til at stoppe med at købe økologiske varer, men det er et spørgsmål om, at den politiske forbruger som regulerende faktor i vores samfund ville være ensbetydende med indførelse af princippet 1 krone 1 stemme.
Brian Mikkelsen (KF), 2003-11-18:
Det eneste, forslaget handler om, er, at amterne og de omtalte kommuner nu selv kan bestemme, om de vil nedsætte museumsråd til at varetage opgaven med at samordne og fremme museumsarbejdet i regionen og varetage samarbejdet med staten om fælles museumsanliggender.
Anders Fogh Rasmussen (V), 2004-03-24:
Der ville stadig være internationale økonomiske sanktioner over for Irak, og det er blevet påvist, at disse økonomiske sanktioner medførte flere dødsfald i den irakiske befolkning, end alverdens masseødelæggelsesvåben hidtil har kunnet forårsage, ikke mindst blandt børn.
John Dyrby (S), 2006-02-24:
Desuden skærpes retsvirkningen af udvisninger, så indrejseforbud for udviste udlændinge med mindre end 6 måneders ophold i Danmark fastsættes til mindst 5 år, og det foreslås, at indrejseforbud for bestandig kan meddeles for ubetingede fængselsstraffe på 1½ år mod tidligere 2 år.
Jesper Petersen (S), 2015-12-04:
Det undrede mig faktisk også, at De Konservative var med på det her forslag, og jeg kan jo også høre på hr. Brian Mikkelsen, at han godt er klar over, at det faktisk vil have nogle ret alvorlige konsekvenser for dem, der modtager midlerne, de mange gode formål, der er, og jo også for de fonde, der benytter sig af de her muligheder.
Per Dalgaard (DF), 2010-01-14:
Jeg vil også spørge: Hvad er det så egentlig, der er årsagen til, at de gør det i dag, hvis man lige ser bort fra, havde jeg nær sagt, den grammofonplade, som kører med, at det selvfølgelig er Dansk Folkeparti, der er årsag til næsten alle dårligdomme, i hvert fald på kulturområdet?
Ester Larsen (V), 2000-12-05:
Når man er bekymret for, om verden går af lave, hvis man giver kommunerne den frihed, som de beder om, så kunne man jo prøve at se til Græsted-Gilleleje Kommune, og derfor vil jeg spørge fru Henriette Kjær: I Græsted-Gilleleje Kommune har der været en udlicitering af hjemmesygeplejen siden den 1. april, og har fru Henriette Kjær konstateret, at der er nogen former for klager, eller er det sådan, at de eneste problemer, der knytter sig til den udlicitering, er af formel juridisk karakter?
Connie Hedegaard (KF), 2009-11-06:
Jeg synes, at det, vi har hørt i dag, på alle måder viser hen til, at det er rigtig vigtigt, at vi i almindelighed, men i den kommende tid i særdeleshed har en ikke bare tæt, men også god dialog mellem Danmark, Færøerne og Grønland med henblik på at finde den bedst tænkelige måde at afspejle alle interesser i riget på.
Lisbeth Bech Poulsen (SF), 2016-05-17:
Institut for Menneskerettigheder anbefaler en markant styrkelse af offentligt ansattes ytringsfrihed og påpeger, at Den Europæiske Menneskerettighedsdomstols retspraksis udvikler sig i retning af både øget beskyttelse af offentligt ansattes ytringsfrihed og ansattes meddeleret.
Esben Lunde Larsen (V), 2016-05-11:
I forhold til gudsdyrkelsen og referencen til kristne danskere i spørgsmålet er det jo så heldigt for kristne danskere, at ingen kristen siden Markusevangeliets kapitel 7, vers 14, har været underlagt spiseforbud, for som Jesus siger: Fatter I ikke, at alt det, som kommer ind i et menneske udefra, ikke kan gøre det urent, for det kommer ikke ind i hjertet, men ned i maven, og det kommer ud igen?
Finn Sørensen (EL), 2013-04-04:
Hvis vi for alvor skal ændre kulturen i det økonomiske liv, sådan så det ikke længere er i orden at benytte sig af illegal arbejdskraft og sort arbejde i det hele taget, er vi altså nødt til at anvende et sådant redskab, sådan at alle, der køber tjenesteydelser over en vis størrelse, føler sig motiveret til at benytte virksomheder, der behandler deres ansatte ordentligt, og som betaler de lovpligtige bidrag til fællesskabet.
Esben Lunde Larsen (V), 2016-03-30:
En yderligere lettelse består i, at der indføres det såkaldte one stop-shop, som også er nævnt af flere ordførere, og som knæsætter princippet om, at en bygherre kun skal henvende sig til én myndighed, når et konkret projekt både kræver en VVM-vurdering og en vurdering i forhold til andre EU-direktiver som f.eks. EU's habitatsdirektiv.
Johan Lund Olsen (IA), 2014-10-24:
Så jeg håber, at vi her i Folketinget i et nært samarbejde med det grønlandske parlament, Inatsisartut, og Naalakkersuisut, den kommende grønlandske regering, vil sætte os og se på, hvordan vi kan minimere den her voksende sikkerhedspolitiske risiko i Arktis.
Henrik Dam Kristensen (S), 2001-05-23:
Fru Tove Fergo får det til at lyde, som om der stort set ikke er sket noget på det her område, som om de godt og vel 2 mia. kr. nærmest er fløjet ud i den blå luft. Jeg har haft fornøjelsen af i op til flere tilfælde at være til stede i forbindelse med SIND's 40-års-jubilæum, hvor der har været lokalarrangementer.
Morten Bødskov (S), 2021-05-04:
Som jeg sagde ved tilbagerulningen i 2019, og som jeg også gentog i forbindelse med behandlingen af Venstres forslag om nedsættelse af bo- og gaveafgiften ved overdragelse af erhvervsvirksomhed, så betyder tilbagerulningen af skattelettelsen til nogle af landets rigeste familier eksempelvis, at vi nu kan ansætte 1.000 flere sygeplejersker, at vi har kunnet indføre minimumsnormeringer, og at vi har kunnet styrke indsatsen for de personer, som lider af og lever med en psykisk lidelse.
Tina Petersen (DF), 2011-05-30:
Nu må jeg sige, at det igen er med en vis undren, at jeg hører, at Enhedslisten overhovedet bringer det her op, for skal man ændre på klagesystemet, som det foregår i dag, og som jeg synes er et ganske udmærket system, skal det jo på et tidspunkt gennem Folketinget.
Christoffer Aagaard Melson (V), 2024-11-12:
Ligesom de tidligere talere har nævnt, finder vi det meget svært ligesom at få greb om, hvordan den omvendte retstilstand, som SF lægger op til, skulle fungere i virkelighedens verden, og den vil jo også have nogle konsekvenser i forhold til f.eks. forhåndscensur, som vi måske også lige har behov for at tænke igennem en ekstra gang, inden vi går ned ad det spor.
Jakob Axel Nielsen (KF), 2008-02-27:
Så hvad angår spørgsmålet om, hvorvidt kræft kan behandles akut for 2008, vil jeg gerne slå fast, at det er et arbejde, som både regioner, sygehuse, politikere og fagfolk står sammen om at kæmpe for, samtidig med at der endnu en gang fra regeringens side er sat betydelige midler af til investeringer i apparatur.
Kristian Thulesen Dahl (DF), 2002-05-21:
Jeg havde ikke regnet med at skulle sige det store lige her, men når hr. Keld Albrechtsen tager lige præcis det ene forslag til vedtagelse frem og siger, at det kan Enhedslisten ikke støtte, fordi det er for egoistisk, må jeg bare stilfærdigt komme med den konstatering, at uanset vores uenigheder plejer vi normalt at være enige om, at det er en meget god idé at undersøge tingene til bunds. Og det, forslaget til vedtagelse i al sin enkelhed går ud på, er at pålægge regeringen at lave en redegørelse til Folketinget, der kulegraver konsekvenserne for Danmark i forbindelse med udvidelsen. I andre sammenhænge diskuterer vi jo meget detaljeret konsekvenserne for forskellige befolkningsgrupper i Danmark, hvilket er godt at vi gør, og jeg synes, at det kunne være på sin plads at få den vurdering.
Charlotte Dyremose (KF), 2002-12-04:
Det er i hvert fald det, Det Konservative Folkeparti har arbejdet for meget længe, og jeg kan garantere for, at det bliver vi ved med at kæmpe benhårdt for. For at der ikke skal være nogen som helst tvivl om, hvad det er, Det Konservative Folkeparti vil, så fremgår det faktisk flere steder i vores oplæg, at det, vi gerne vil med skattelettelser, er, at vi vil have lette, gennemskuelige skattelettelser.
Ida Auken (RV), 2015-02-24:
Det vil man ikke komme med, og det er det, jeg kalder en slagmark, det er det, jeg synes ødelægger den gode stemning, altså at man fra Dansk Folkepartis side bare kan slynge om sig med ting, det ville være rart at gøre, hvis man lige havde 140 mio. kr.
Pia Gjellerup (S), 2006-05-30:
Tak for besvarelsen, som var et forsøg på at tale sig bort fra, at der er en omfattende aftale i Folketinget, som hr. Flemming Damgaard Larsen sammen med et snævert flertal vil ændre med den begrundelse, at det kun er 1 pct., vi er uenige om.
Mariann Fischer Boel (V), 2003-10-24:
Så vil jeg godt sige, når vi snakker om erhvervenes repræsentation, at jeg håber, at ordførerne har hæftet sig ved, at der skal være enighed - jeg kan se, hr. Kristen Tougaard nikker - og det vil alt andet lige betyde, at der vil være meget stor opmærksomhed på repræsentationen, og at der helt afgjort vil blive en bredere repræsentation, end der er i dag, og det er jo det, der har været hele formålet med det her forslag.
Rikke Hvilshøj (V), 1999-03-17:
Jo, det er en bredt favnende minister, vi har fået. Jeg kan også undre mig over, at det er blevet en regeringsopgave at arbejde for at mindske støj, at fredeliggøre gader, pladser og andre opholdsarealer samt at gøre det mere sikkert at færdes i byen.